



**Αθήνα, 11/9/ 2024**

**Προς το Προεδρείο της Βουλής των Ελλήνων**

**ΑΝΑΦΟΡΑ**

**Προς τον κ. Υπουργό Υγείας**

**Θέμα: «Υπαγωγή του Κέντρου Υγείας Άνω Βιάννου στην κατηγορία Α της Κοινής Υπουργικής Απόφασης που αφορά στο οικονομικό κίνητρο προσέλκυσης και παραμονής ιατρών κλάδου ΕΣΥ, σε προβληματικές και άγονες περιοχές».**

Ο **Βουλευτής, ν. Ηρακλείου ΣΥ.ΡΙΖ.Α - Προοδευτική Συμμαχία Μαμουλάκης Χαράλαμπος (Χάρης),** καταθέτει προς τον κ. **Υπουργό** **Υγείας,** αναφορά την επιστολή του **Δημάρχου Βιάννου Παύλου Μπαριτάκη** με την οποία τονίζει πώς στην εν θέματι Κ.Υ.Α. Γ4α/οικ.46490/2024 (ΦΕΚ 5075/Β/5-9-2024) με σκοπό την αντιμετώπιση της προβληματικής κατάστασης έλλειψης ιατρών - παρέχοντας οικονομικά κίνητρα για ορισμένες ειδικότητες και περιοχές με στόχο τη διατήρηση και προσέλκυση ιατρικού προσωπικού, ο Δήμος Βιάννου εντάχθηκε άδικα στην κατηγορία Β , καθώς είναι μια ιδιαιτέρα απομακρυσμένη ορεινή περιοχή, από τα αστικά κέντρα της Κρήτης και γι’ αυτόν τον λόγο θα έπρεπε να ενταχθεί στην κατηγορία Α΄. Επίσης ζητά την εξέταση του αιτήματος, προκειμένου να ενταχθούν με βάση τα κριτήρια που το ΠΔ 73/1987 θέτει ως αξιολόγηση στην κατηγορία Α για την εύρυθμη και συνεχή λειτουργία των Δομών Υγείας και της κάλυψης των θέσεων που απαιτούνται για τον σκοπό αυτό.



**Επισυνάπτεται η επιστολή**

**Παρακαλούμε για την απάντηση και τις δικές σας ενέργειες.**

**Αθήνα, 11/ 9 /2024**

**Ο καταθέτων Βουλευτής**

**Μαμουλάκης Χάρης**

****